turjo4nis/wikipedia-bn-dump-20250701 huggingface dataset:
এস এম গণপতি স্থপতি

এস এম গণপতি স্থপতি ( পুরো নাম সত্তনাথ মুথাইয়া গণপতি)  (১৬ এপ্রিল ১৯৩১ - ৭ এপ্রিল ২০১৭)) ছিলেন একজন ভারতীয় স্থপতি এবং ঐতিহ্যবাহী হিন্দু মন্দির-স্থাপত্যের নির্মাতা।  তিনি নাগার্জুন সাগর বাঁধ সংলগ্ন প্রত্নতাত্ত্বিকভাবে গুরুত্বপূর্ণ ৪৮ টি মন্দির  জলাশয়ে নিমজ্জনের হাত থেকে রক্ষা করেন। অরিরুক্কই মণিমন্ডপ, ভদ্রাচলমের রামালয়াম এবং কল্যাণ মন্ডপ এবং  উত্তরাখণ্ড রাজ্যের বদ্রীনাথ মন্দিরের মহামণ্ডপ নির্মাণ তাঁর কয়েকটি উল্লেখযোগ্য কাজের উদাহরণ। ভারত সরকার তাকে ১৯৯০ খ্রিস্টাব্দে চতুর্থ সর্বোচ্চ বেসামরিক পুরস্কার পদ্মশ্রী প্রদান করে।

জীবনী 

সত্তনাথ মুথাইয়া গণপতির জন্ম ১৯৩১ খ্রিস্টাব্দের ২৬ শে এপ্রিল দক্ষিণ ভারতের তামিলনাড়ু রাজ্যের রামনাথপুরম জেলার রামেশ্বরম মন্দির শহর সংলগ্ন এলুভানকোত্তাই নামক এক ছোট্ট গ্রামের স্থপতি পরিবারে। প্রসঙ্গত, এদের পরিবারে স্থপতি ঐতিহ্য প্রজন্ম হতে প্রজন্মে অনুসৃত হয়ে এসেছে প্রাচীন  ধর্মগ্রন্থে বর্ণিত শিল্প শাস্ত্র বা শিল্প বিজ্ঞান তথা বাস্তুশাস্ত্র পরিকল্পিত নকশা ও নির্মাণ পদ্ধতিতে। মুথু স্থপতি এবং তাঁর স্ত্রী গৌরী দেবীর ছয় সন্তানের একজন ছিলেন গণপতি  স্থপতি পরিবারে সতের বছর ধরে তিনি তাঁর সমসাময়িক শিল্পীদের কাছ থেকে শিল্প শাস্ত্র মতে স্থাপত্য প্রকৌশলে শিক্ষা লাভের পর প্রথম ‘’তিরুমালা তিরুপতি দেবস্থানম’’-এর বসন্ত মণ্ডপম ভেঙ্গে পুনর্গঠনের কাজটি সম্পন্ন করেন। এরপর তিনি ভদ্রাচলম মন্দিরের রামালয়ম ও কল্যাণ মণ্ডপম  নির্মাণ করেন। ইন্দিরা গান্ধীর প্রধানমন্ত্রীত্বে ভারত সরকার বদ্রীনাথ মন্দির সংস্কারের কাজ নিলে মন্দিরটির মহামণ্ডপম-এর মূল স্থপতি ছিলেন তিনি।  ইন্দিরা গান্ধীর অধীনে ভারত সরকার যখন মন্দিরের সংস্কারের সিদ্ধান্ত নেয় তখন তিনি বদ্রীনাথ মন্দিরের মহামন্তপমের স্থপতি ছিলেন।  নাগার্জুন সাগর বাঁধ সংলগ্ন স্থানে হাজার বছরেরও বেশি পুরানো ৪৮ টি মন্দির জলাশয়ে নিমজ্জনের অবস্থায় পৌঁছেছিল, গণপতি সে সময় তাদের রক্ষার প্রধান দায়িত্ব নিয়ে সেগুলি ভেঙ্গে, অপেক্ষাকৃত উঁচু এবং নিরাপদ স্থানে প্রতিস্থাপন করেন 

অন্ধ্রপ্রদেশ সরকার তাকে এন্ডোমেন্টস ডিপার্টমেন্টে রাজ্যের মুখ্য স্থপতি হিসাবে নিযুক্ত করে। তিনি সরকারী কর্মচারী হিসাবে কর্মরত থেকে শেষে সুপারিনটেন্ডিং ইঞ্জিনিয়ার হিসাবে অবসর নেন তিনি  কাঞ্চীপুরমের নিকটস্থ ওরিরুকাইয়ে শ্রী শ্রী শ্রী চন্দ্রশেখরেন্দ্র সরস্বতী স্বামীগাল তথা ৬৮তম শঙ্করাচার্যের স্মৃতিতে মন্দির নির্মাণের প্রকল্পের অধীনস্থ কাঞ্চী কামকোটি পীঠে ১০০ পাথরের স্তম্ভ সম্বলিত মণিমণ্ডপম-এর নকশা ও নির্মাণ কাজ সম্পন্ন করেন তিনি তার দুই পুত্র সহ অনেক উচ্চাকাঙ্ক্ষী স্থপতিকেও শিক্ষা দিয়েছেন। ১৯৯০ খ্রিস্টাব্দে ভারত সরকার তাকে চতুর্থ সর্বোচ্চ বেসামরিক সম্মান পদ্মশ্রী প্রদান করে। গণপতি স্থপতি সীতাই অম্মলকে বিবাহ করেন। তাদের পাঁচ কন্যা এবং দুই পুত্র - শঙ্কর স্থপতি ও জয়েন্দ্র স্থপতি। উভয়েই স্থপতি হিসাবে নিজ নিজ ক্ষেত্রে সুপরিচিত হন। তার অনুজ, মুঠিয়াহ স্থপতিও পদ্মশ্রী পুরস্কার বিজয়ী ঐতিহ্যবাহী স্থাপত্যের স্থপতি ছিলেন।

জীবনাবসান 
তিনি ২০১৭ খ্রিস্টাব্দের ৭ এপ্রিল চেন্নাই -এ পরলোক গমন করেন।

আরো দেখুন 

 হিন্দু মন্দিরের স্থাপত্য
 মুথিয়া স্থপতি
 হায়দ্রাবাদের বুদ্ধ মূর্তি

তথ্যসূত্র 

শিল্পকলায় পদ্মশ্রী প্রাপক
২০শ শতাব্দীর ভারতীয় স্থপতি
ভারতীয় সরকারি কর্মকর্তা
তামিলনাড়ুর শিল্পী
২০১৭-এ মৃত্যু
১৯৩১-এ জন্ম
হিন্দু মন্দির স্থাপত্য
শেখ আহমেদ শরীফ মসজিদ

শেখ আহমেদ শরীফ মসজিদ  () হচ্ছে সোমালিয়ার  মোগাদিসুতে অবস্থিত ঐতিহাসিক একটি মসজিদ।

ইতিহাস 
মসজিদের বর্তমান জমিটিতে অতীতে পরপর দুটি মসজিদ গড়া হয়েছিলো আর বর্তমান শেখ আহমেদ শরীফ মসজিদটির ভবন ১৯১৮ সালে পুনর্নির্মাণ করা হয়।  সবচেয়ে প্রাচীন মসজিদটি ছিলো ১৩শতকের স্থাপত্য।১৭শতকে পুনর্নির্মাণকৃত ভবনটি ১৯৮৫-৮৬ সময়ে  ভাঙ্গিয়ে ফেলা হয়।

বিতর্ক 
মসজিদের নতুন ভবনটি নির্মাণ করা হয় ১৩৩৭ হিঃ তথা ১৯১৮ খ্রীঃ এবং এরপর স্থানীয় দুটি বংশ যথা আমুদি বংশ ও আশরাফ বংশের দ্বন্দ্ব বাঁধে। আশরাফ বংশ মসজিদের খতিবকে বরখাস্ত করে যেখানে তাদের এই অধিকার নেই কেননা খতিব উভয় বংশের পূর্বসূরীদের  পছন্দকৃত ও বাছাইকৃত এবং তাকে কায্যে নিয়োগ উপন্যাস্ত। তৎকালীন স্থানীয় পৌরসভা প্রধান জনাব কার্লো আভোলিয়ো ও অনেক ধর্মগুরুর হস্তক্ষেপে উভয় বংশের মাঝে বিষয়টি মীমাংসা হয় এবং এরপর আশরাফ বংশ ১৯২১ সালে  অদূরেই শেখ আহমেদ শরীফ মসজিদ নির্মাণ শেষ করে।
মীমাংসায় রায় দেয়া হয় আমুদি বংশ ১২ সপ্তাহ শেখ আহমেদ শরীফ মসজিদে নামাজ পড়বে আর তখন মূল জুম্মা মসজিদে নামাজ পড়বে।আমুদি বংশ আশরাফ  বংশ হতে বাছাইকৃত নতুন খতিব গ্রহণ করে এবং উভয়ের মাঝে শান্তি ফিরে আসে।

আরও দেখুন 
 আদায়গা মসজিদ
 আও মুখতার ও আও শেখ ওমর
 আউতো ঈদে
 ফকর আদ-দ্বীন মসজিদ
 জামা' জামার ওয়েইন
 মোহাম্মদ আল তানি মসজিদ
 শেখ রুমানি বা'আলাভী
 আরবা'আ রুকুন মসজিদ
 জামা'আ শিঙ্গানি, শিঙ্গানি

তথ্যসূত্র 

ইসলামি স্থাপত্য
সোমালিয়ার মসজিদ
আলবেনিয়ার মসজিদের তালিকা

এটি আলবেনিয়ার প্রধান মসজিদগুলির একটি তালিকা।

মসজিদ 
১৯৬৭ সালে যখন দেশে রাষ্ট্রীয় নাস্তিকতা প্রথম চালু হয় তখন কমিউনিস্ট কর্তৃপক্ষ ৭৪০টি মসজিদ ধ্বংস করেছিল।

আরো দেখুন 

 আলবেনিয়ায় ইসলাম

তথ্যসূত্র 

আলবেনিয়ার মসজিদ
মসজিদের তালিকা
জিন আলেক্সি মসজিদ

জিন আলেক্সি মসজিদ (    ,    ) আলবেনিয়ার ডেলভিনের কাছে রুসান গ্রামে ১৫ শতকের একটি মসজিদ। এটি আলবেনিয়ার একটি সাংস্কৃতিক স্মৃতিস্তম্ভও বটে ।  মসজিদটিকে উচ্চ মানের ধ্বনির জন্য বিখ্যাত, যা কৌশলগতভাবে দেয়ালের গর্তে স্থাপন করা পিপের মাধ্যমে পাওয়া যায়।

আরো দেখুন 

 আলবেনিয়ায় ইসলাম

তথ্যসূত্র 

উইকিউপাত্তে স্থানাঙ্ক আছে
আলবেনিয়ার মসজিদ
লিড মসজিদ

লিড মসজিদ ( ), এটি বুসাতলি মেহমেত পাশা মসজিদ নামেও পরিচিত। এটি আলবেনিয়ার শকোডারে উত্তর-পশ্চিমে অবস্থিত একটি ঐতিহাসিক মসজিদ ।

এটির অন্য নাম সীসা মসজিদ, কারণ এর সমস্ত গম্বুজ সীসা দিয়ে আবৃত।

ইতিহাস 
লিড মসজিদটি ১৭৭৩ সালে সম্ভ্রান্ত বুশাতি পরিবারের আলবেনীয় পাশা মেহমেদ বুশাতি কর্তৃক নির্মিত হয়। তিনি সেই সময়ে স্কুটারির পাশালিকের উজির ছিলেন। এই কাজের মাধ্যমে তিনি মাতৃভূমির মহব্বত প্রতিষ্ঠা করেন। কথিত আছে যে, মসজিদের ভবনটি ক্যাথলিক চার্চের মালিকানাধীন জমিতে নির্মিত হয়। 

মেহমেদ বুশাতি ব্যক্তিগতভাবে নির্মাণের সাথে জড়িত ছিলেন। তার পৃষ্ঠপোষকতায় পাথর কেটে কেটে তৈরী করা হয়। প্রতিদিন তিনি নিজ বাসভবন রোজাফা দুর্গ থেকে নেমে এসে কাজের অগ্রগতি দেখতেন।

মসজিদের প্রথম ইমাম ছিলেন হোজি আহমেত মিসরীয়, যিনি মিশরীয় বংশোদ্ভূত। মেহমেদ বুশাতির সাথে যোগাযোগের পর তিনি আলবেনিয়ায় আসেন। তাঁর পরে, অন্যান্য ইমামগণও মসজিদের খেদমত করেন ও যত্ন নেন।

ক্ষতি 

১৯০০ এর দশকে, মসজিদটি ক্ষতিগ্রস্থ হতে শুরু করে। গম্বুজে ঢেকে রাখা সীসা ধীরে ধীরে চুরি হয়ে যায়। ১৯১৬ সালে আলবেনিয়ায় অস্ট্রিয় শাসনের সময় অস্ট্রিয় সেনাবাহিনী অবশিষ্ট সীসা অপসারণ করে। 

১৯৬৭ সালে বজ্রপাতে এর মিনারটি ধ্বংস হয়ে যায়। ১৯২০ সালে মেহমেদ বুশাতির বংশধর জেহেলাল বুশাতি এটি পূনর্নির্মাণ করেন।

রাষ্ট্রীয় নাস্তিকতা 
১৯৬৭ সালে ধর্মবিরোধী কমিউনিস্ট নেতা এনভার হোজা আলবেনিয়াকে নাস্তিক রাষ্ট্র ঘোষণা করার পর, অন্যান্য ধর্মীয় প্রতিষ্ঠানের মতোই লিড মসজিদ বন্ধ করে দেওয়া হয়। এই সময়ে অনেক মসজিদ কমিউনিস্ট শাসন থেকে টিকে ছিল, সম্ভবত ১৯৪৮ সালে এটিকে সাংস্কৃতিক কেন্দ্র হিসাবে ঘোষণা করা হয়।

কমিউনিজমের পরে 
১৬ নভেম্বর ১৯৯০ সালে আলবেনিয়ার অন্যান্য মসজিদের পাশাপাশি লিড মসজিদ আবার চালু হয়, যখন দেশে আবার ধর্ম পালনের অনুমতি দেওয়া হয়েছিল। ২৩ বছরের রাষ্ট্রীয় নাস্তিকতার পর এই মসজিদে হাফিজ সাবরি কোসি এর মাধ্যমে প্রথম ধর্মীয় সমাবেশ অনুষ্ঠিত হয়েছিল ।

নির্মাণ 
লিড মসজিদে উসমানীয় স্থাপত্যের চিহ্ন রয়েছে। আলবেনিয়ার অন্যান্য মসজিদের মতো এটিতে আরব স্থাপত্যও রয়েছে। এটি তুরস্কের ইস্তাম্বুলের ধ্রুপদী উসমানীয় স্থাপত্যকে ঘনিষ্ঠভাবে প্রতিফলিত করে, যা ১৬ শতকের স্থপতি মিমার সিনান দ্বারা চালগ হয়। 

মসজিদটি একই আকারের খোদাই করা পাথর দিয়ে নির্মিত, যা মনোরম নির্মাণ প্রতিসাম্য তৈরি করে। পাশের গ্রাম 'গুর আই জি' থেকে পাথরগুলি আনা হয় এবং একে অপরের সাথে সংযুক্ত করে নির্মাণ করা হয়।

পুনঃপ্রতিষ্ঠা 
সময়ের সাথে সাথে বর্ষা মৌসুমে বন্যার কারণে লিড মসজিদের ক্ষতি হয়।  মসজিদটি বহুবার মেরামত করা হয়েছে: ১৮৬৩, ১৯২০ ও ১৯৬৩ সালে সংস্কার করা হয়।  ১৫ জুলাই ২০২১ সালে আলবেনীয় ও তুর্কি সরকার মসজিদটি পুনরুদ্ধারের জন্য অর্থায়ন করে।

গ্যালারি

আরো দেখুন 

 আলবেনিয়ায় ইসলাম

তথ্যসূত্র

বহিঃসংযোগ

Lead Mosque at Shkodër.net

১৮শ শতাব্দীর মসজিদ
আলবেনিয়ায় উসমানীয় স্থাপত্য
উইকিউপাত্তে স্থানাঙ্ক আছে
মুরাদি মসজিদ

মুরাদি মসজিদ () বা লিড মসজিদ () হল আলবেনিয়ার একটি ইসলামি সাংস্কৃতিক স্মৃতিস্তম্ভ, যা ভলোরে অবস্থিত। মসজিদটি ১৫৩৭ সালে সুলতান সুলাইমানের শাসনামলে বিখ্যাত উসমানীয় তুর্কি স্থপতি মিমার সিনান দ্বারা নির্মিত হয়েছিল। মসজিদটি ভ্লোরা শহরের কেন্দ্রস্থলে একটি চত্বরে অবস্থিত। এর চারপাশ রাস্তা দিয়ে ঘেরা। এটি সাদিক জোতাজের পশ্চিমে, লেফ সাল্লাটার দক্ষিণে এবং পাপা ক্রিস্টো নেগোভানি রাস্তার পূর্বে অবস্থিত। ১৫৪২ খ্রিস্টাব্দে মসজিদটির নির্মাণ কাজ সম্পন্ন হয়।

কাঠামো 
কাঠামোটি মূল ভবন ও মিনার নিয়ে গঠিত। ভবনটি ১০ থেকে ১১ বর্গমিটার এবং মিনারটির দৈর্ঘ্য ১৮ মিটার। অতীতে, এখানে একটি চত্বর ছিল যা পরে ধ্বংস করা হয়। মসজিদটিতে একটি গম্ভুজ, বহুভুজ আকারের ভিত্তি, খিলানযুক্ত জানালা রয়েছে। এর দেয়াল ধ্রুপদী ত্রিভুজাকারের। মুরাদি মসজিদের দুধরনের রঙের ইটের স্তর দিয়ে তৈরি। মিনার তৈরিতে সাদা ছেনা পাথর ব্যবহার হয়। এতে নামাজ ঘর রয়েছে যা নির্মাণে ব্যবহৃত ইটগুলির গঠন, গুণমান, রঙের পাশাপাশি আকার এবং ক্রমগুলির মধ্যেও একটি বৈসাদৃশ্য রয়েছে। মসজিদের মিনারটি নির্মাণের জন্য বড় সাদা ছিদ্রযুক্ত পাথর ব্যবহৃত হয়েছে।

স্থপতি 
 বিশ্বাস করা হয় যে সাংস্কৃতিক স্মৃতিস্তম্ভটি আলবেনীয় স্থপতি মিমার সিনানি নকশা করেন। তিনি উসমানীয় সাম্রাজ্যের একজন নেতৃস্থানীয় মসজিদ নির্মাতা এবং ইস্তাম্বুলের বড় সুলেমানি মসজিদের প্রণেতা ছিলেন।

চিত্রশালা

আরো দেখুন 
 আলবেনিয়ায় ইসলাম
 আলবেনিয়ার মসজিদের তালিকা

তথ্যসূত্র 

১৫৫৭-এ প্রতিষ্ঠিত
আলবেনিয়ার মসজিদ
উসমানীয় সাম্রাজ্যের মসজিদ
২০২২–২৫ আইসিসি মহিলা চ্যাম্পিয়নশিপ

২০২২–২৫ আইসিসি মহিলা চ্যাম্পিয়নশিপ হচ্ছে আইসিসি মহিলা চ্যাম্পিয়নশিপ প্রতিযোগিতার তৃতীয় সংস্করণ এবং একটি মহিলাদের একদিনের আন্তর্জাতিক (মহিলা ওডিআই) প্রতিযোগিতা, যাতে বর্তমানে দশটি দল প্রতিদ্বন্দ্বিতা করছে। এতে ২০২৫ মহিলা ক্রিকেট বিশ্বকাপ প্রতিযোগিতার জন্য দল নির্ধারিত হবে। ২০২৫ বিশ্বকাপের আয়োজকসহ ও শীর্ষ চারটি দল অর্থাৎ মোট ৫টি দল সরাসরি বিশ্বকাপে খেলার যোগ্যতা অর্জন করবে। নিম্নের চারটি দল বিশ্বকাপ বাছাইপর্বে উত্তীর্ণ হবে। অস্ট্রেলিয়া হল গত দুই আসরের চ্যাম্পিয়ন।

দল
নিম্নলিখিত দলগুলি এই প্রতিযোগিতায় অংশগ্রহণ করেন:

তালিকা সূচি
চ্যাম্পিয়নশিপ সংক্রান্ত নির্দেশাবলীতে আইসিসি এই তালিকা প্রকাশ করেছিল:

পয়েন্ট তালিকা

ম্যাচ সমূহ

পাকিস্তান ব শ্রীলঙ্কা

আয়ারল্যান্ড ব দক্ষিণ আফ্রিকা

শ্রীলঙ্কা ব ভারত

ইংল্যান্ড ব ভারত

ওয়েস্ট ইন্ডিজ ব নিউজিল্যান্ড

পাকিস্তান ব আয়ারল্যান্ড

ওয়েস্ট ইন্ডিজ ব ইংল্যান্ড

নিউজিল্যান্ড ব বাংলাদেশ

অস্ট্রেলিয়া ব পাকিস্তান

শ্রীলঙ্কা ব বাংলাদেশ

ওয়েস্ট ইন্ডিজ ব আয়ারল্যান্ড

শ্রীলঙ্কা ব নিউজিল্যান্ড

বাংলাদেশ ব ভারত

আয়ারল্যান্ড ব অস্ট্রেলিয়া

পাকিস্তান ব দক্ষিণ আফ্রিকা

ইংল্যান্ড ব শ্রীলঙ্কা

দক্ষিণ আফ্রিকা ব নিউজিল্যান্ড

তথ্যসূত্র

বহিঃসংযোগ
 ইএসপিএনক্রিকইনফো

 
মহিলাদের আন্তর্জাতিক ক্রিকেট প্রতিযোগিতা
নারী চ্যাম্পিয়নশিপ
নারী চ্যাম্পিয়নশিপ
নারী চ্যাম্পিয়নশিপ
নারী চ্যাম্পিয়নশিপ
আইসিসি নারী চ্যাম্পিয়নশিপ
লাল দরজা মসজিদ

লাল দরজা মসজিদ জৌনপুরে অবস্থিত একটি মসজিদ। ১৪৪৭ সালে রানী রাজিয়া বিবি এই মসজিদ নির্মাণ করেন এবং সাধু সৈয়দ আলি দাউদ কুতুবউদ্দিনের নামে উৎসর্গ করা হয়।

ইতিহাস
লাল দরজা মসজিদ বিবি রাজির প্রসাদের সাথে নির্মিত। তিনি শারকি রাজবংশের শাসক সুলতান মাহমুদ শারকির রানী ছিলেন। মসজিদটি রানীর ব্যক্তিগত মসজিদ হিসেবে ব্যবহারের জন্য নির্মাণ করা হয়।

বিবি রাজি লাল দরজার পার্শ্ববর্তী এলাকায় স্থানীয় মুসলিন বাসিন্দাদের একটি ধর্মীয় বিদ্যালয় নির্মাণ করেন। মাদ্রাসাটি নাম জামিয়া হুসাইনিয়া এবং এটি এখনও বিদ্যমান রয়েছে।

বিবরণ
১৪৪৭ সালে (মসজিদের পাথরে খোদিত অভিলিখন অনুসারে) সুলতান মাহমুদ শারকির শাসনামলে রানী বিবি রাজি কর্তৃক মসজিদটি নির্মিত হয় এবং এটি জৌনপুরের প্রসিদ্ধ সাধু মাওলানা সৈয়দ আলি দাউদ কুতুবুদ্দিনের নামে উৎসর্গ করা হয়, যার বংশধরেরা এখনও মহল্লা বাজার ভুয়া পান্ডারিবা জৌনপুর ও মহল্লা নামাজ গাহ লাল দরজায় বসবাস করছেন।

মহল্লা নামাজ গায়ের নামকরণ করেন বিবি রাজি, যিনি সেখানে উপাসনালয় ও একটি কলেজ প্রতিষ্ঠা করেন। কলেজটিতে দেশের বিভিন্ন প্রান্তের যোগ্য উলামা, পণ্ডিত, অধ্যাপক ও শিক্ষার্থীরা অবস্থান করে। "মুসলিম খোয়াতিন কি তালিম"-এর ৩৬ পৃষ্ঠায় উল্লেখ রয়েছে যে রানী বিবি রাজি জৌনপুরে ৮৪৫ হিজরি/১৪৪১ সালে নারী শিক্ষার জন্য একটি স্কুল নির্মাণ করে। ৮৬০ হিজরি/১৪০৯ সালে তামির এ কাদিম ও তামির এ মেহরাব নির্মিত হয়।

লাল দরজা (রুবি গেট) মসজিদের নাম এর সাথে অবস্থিত বিবি রাজির প্রাসাদের সিঁদুর অঙ্কিত ফটক থেকে নেওয়া হয়েছে। এটি সর্ব উত্তর-পশ্চিমে অবস্থিত এবং মহল্লা লাল দরজা বা বেগমগঞ্জ নামে পরিচিত।

মসজিদটিতে তিনটি ফটক রয়েছে, যার মধ্যে পূর্বদিকের ও মূল ফটক দুটি সবচেয়ে বড় ও গুরুত্বপূর্ণ।

পর্যটন আকর্ষণ
জৌনপুর শহরটি ভারতের উত্তরপ্রদেশ রাজ্যে অবস্থিত। শহরটি মসজিদের জন্য বিখ্যাত, যা মধ্যযুগীয় ভারতের ইতিহাসের ধারক। এই খ্যাতির অন্যতম কারণ হল ভারতের জৌনপুরের লাল দরজা মসজিদ। মসজিদটি জৌনপুরের অন্যতম পর্যটন আকর্ষণ, যেখানে প্রচুর পর্যটকের আনাগোনা ঘটে।

তথ্যসূত্র

বহিঃসংযোগ
 লাল দরজা মসজিদ

জৌনপুর, উত্তরপ্রদেশের ভবন ও স্থাপনা
এশিয়ায় ১৪৪৭-এর প্রতিষ্ঠা
১৫শ শতাব্দীতে ভারতে প্রতিষ্ঠিত
শারকি স্থাপত্য
উত্তরপ্রদেশের মসজিদ
জৌনপুর, উত্তরপ্রদেশের পর্যটন আকর্ষণ
১৪৪৭-এ নির্মিত মসজিদ
১৪৪৭-এ সম্পন্ন মসজিদ
ঠাকুরপুর জামে মসজিদ

ঠাকুরপুর জামে মসজিদ চুয়াডাঙ্গা জেলার চুয়াডাঙ্গা সদর উপজেলায়  অবস্থিত একটি প্রাচীন মসজিদ ও অন্যতম প্রাচীন ইসলামিক স্থাপত্য নিদর্শন। মসজিদটি চুয়াডাঙ্গা জেলা শহর থেকে মাত্র ২ কিলোমিটার দূরে চুয়াডাঙ্গা-ঝিনাইদহ সড়কের পার্শ্ববর্তী ঠাকুরপুর গ্রামে অবস্থিত। ঠাকুরপুর জামে মসজিদটি বর্তমানে পীরগঞ্জ জামে মসজিদ হিসেবেই সুপরিচিত।

ইতিহাস 
এই মসজিদের মূল অংশ নির্মাণের ব্যাপারে প্রকৃত তথ্য পাওয়া না গেলেও স্থানীয় প্রবীণদের ভাষ্য মতে, ১৬৯৮ সালে পশ্চিমবঙ্গ থেকে সাধক পুরুষ হযরত আফু শাহ্ ইসলাম ধর্ম প্রচারের উদ্দ্যেশ্যে ঠাকুরপুরে এসে খানকাহ্ স্থাপন করেছিলেন। জনশ্রুতি আছে, তিনি জ্বীনদের সাহায্য নিয়ে এক রাতের মধ্যেই মসজিদটি নির্মাণ করেন। সে কারণে স্থানীয় অনেকেই এই মসজিদটি ‘জিনের মসজিদ’ হিসেবে অভিহিত করেন। 

প্রতি বছরের বাংলা মাসের ১২ ফাল্গুন বার্ষিক ইছালে ছওয়াব ও হালকায়ে জিকিরের তথা বার্ষিক ওরশ আয়োজন করে এলাকাবাসী। খাতা-কলমে এবার ৮৮ বছর হলেও প্রবীণ ব্যক্তিরা জানান প্রায় ৩শ বছর ধরে হয়ে আসছে। দূর-দূরান্ত থেকে অসংখ্য দর্শনার্থী ঐতিহ্যবাহী এই মসজিদটি দেখার জন্য এখানে আসেন।

অবকাঠামো 
প্রায় ৩০ বিঘা জমির উপর স্থাপিত ঠাকুরপুর জামে মসজিদে প্রবেশ করলেই আধুনিক স্থাপত্যশৈলীতে নির্মিত একটি প্রবেশ তোরণ চোখে পড়বে। মসজিদের পিছনে রয়েছে একটি বড় পুকুর, আরও রয়েছে সারি সারি নারকেল গাছ এবং কবরস্থান।
এ মসজিদের মূল কাঠামো অক্ষুণ্ণ রেখেই পরবর্তীতে সংস্কার করা হয়েছে। সম্প্রসারণের পাশাপাশি মসজিদটিতে আধুনিকায়নের ছোঁয়াও লেগেছে বিভিন্ন সময় দায়িত্বে থাকা কমিটির নেতৃবৃন্দের বিশেষ উদ্যোগে। প্রধান ফটকটি টাইলস দিয়ে নির্মাণ করা হয়েছে যেমন, তেমনই মসজিদের অভ্যন্তর অংশেও লাগানো হয়েছে টাইলস। তবে ভিতরের পুরাতন ওই অংশটি রয়েছে এখনও আগের মতোই।

আরও দেখুন
 বাংলাদেশের মসজিদের তালিকা
 খুলনা বিভাগের মসজিদের তালিকা

তথ্যসূত্র 

চুয়াডাঙ্গা জেলার দর্শনীয় স্থান
চুয়াডাঙ্গা জেলার মসজিদ
আরবি মালয়ালম লিপি

আরবি মালয়ালম লিপি (মালয়ালম: അറബി-മലയാളം, আরবি মালয়ালম: عَرَبِ مَلَیَاۻَمٛ), পোন্নানি লিপি নামেও পরিচিত, হল দক্ষিণ ভারতের একটি দ্রাবিড় ভাষা 'আরবি মালয়লম' লেখার জন্য একটি লিখন পদ্ধতি বিশেষ , যা লিখনবিধি-বৈশিষ্ট্য সহ আরবি বর্ণমালার একটি বৈকল্পিক রুপ। যদিও কেরালায় লিপির উদ্ভব এবং বিকাশ হয়েছে, বর্তমানে এটি প্রধানত মালয়েশিয়া এবং সিঙ্গাপুরের অভিবাসী মুসলিম সম্প্রদায়ের দ্বারা ব্যবহৃত হয়।

২০ শতক পর্যন্ত, কেরালার প্রাথমিক শিক্ষার মাদরাসায় তরুণী মহিলা সহ - সমস্ত মুসলমানদের এই লিপিটি ব্যাপকভাবে শেখানো হয়েছিল। আরবি-মালয়ালম বর্তমানে কেরালা এবং লক্ষদ্বীপ-এর কিছু প্রাথমিক শিক্ষা মাদরাসায় ব্যবহৃত হয় ।

বর্ণমালা 
সেমেটিক ভাষা আরবির মোড়কে অক্ষর ব্যবহার করে একটি দ্রাবিড় ভাষা 'মালয়ালম' লিখতে অনেক জটিলতা ছিল। মালয়ালম ভাষার ৫৩ টিরও অধিক ধ্বণিকে বিনিময় করতে আরবি বানান পদ্ধতি থেকে মাত্র ২৮ টি অক্ষর ছিল। পারসিয়ানদের জন্য প্রতিষ্ঠিত অতিরিক্ত অক্ষর তৈরির প্যাটার্ন অনুসরণ করে এটি অতিক্রম করা হয়েছিল। অক্ষর যেমন , , , , , , ,  আরবি বর্ণমালায় পাওয়া যায়নি, অক্ষর যা দাঁড়ায়
, , ,  () হল  যথাক্রমে আরবি মালয়ালম।

স্বরবর্ণ 

അ = اَ
ആ = آ
ഇ = اِ
ഈ = اِي
ഉ = اُ
ഊ = اُو
ഋ = رْ
എ = ا٘
ഏ = ا٘ي
ഐ = اَيْ
ഒ = اٗ
ഓ = اٗو
ഔ = اَوْ
അം = اَمْ

ব্যঞ্জনবর্ণ 

ക = ك/ک
ഖ = كھ
ഗ = گ
ഘ = گھ
ങ = ۼ
ച = چ
ഛ = چھ
ജ = ج
ഝ = جھ
ഞ = ڿ
ട = ڊ
ഠ = ڊھ
ഡ = ڗ
ഢ = ڗھ
ണ = ڹ
ത = ت
ഥ = تھ
ദ = د
ധ = دھ
ന = ن
പ = پ
ഫ = پھ/ف
ബ = ب
ഭ = بھ
മ = م
യ = ي
ര = ڔ
ല = ل
വ = و
ശ = ش
ഷ = ۺ
സ = س
ഹ = ھ/ﮭ
ള = ۻ
ഴ = ژ
റ = ر
റ്റ = ڔّ

ব্যবহার 
বেশিরভাগ ম্যাপিলা গান প্রথমবারের মতো আরবি-মালায়ালম লিপিতে লেখা হয়েছিল। এই ধরনের প্রাচীনতম কাজ হল মুহইয়িদ্দিন মালা, যা ১৬০৭ সালে লেখা হয়। ।
আরবি মালয়ালম ভাষায় লেখা অনেক সাহিত্যকর্ম এখনও মালয়ালম লিপিতে প্রতিলিপি করা হয়নি, এবং কিছু মুটামুটি হিসেবে এর সংখ্যা প্রায় ৯০ শতাংশ হবে। এই কাজগুলি রোমান্টিক ব্যালাড, লোককাহিনী এবং যুদ্ধের গান, কয়েক শতাব্দী ধরে ম্যাপিলাসের কিছু চিত্তাকর্ষক সাহিত্যিক অর্জন রয়েছে।

প্রথম আরবি মালয়ালম লিপির উপন্যাস - চাহার দরবেশ, একটি ফার্সি রচনার মালয়ালম অনুবাদ, ১৮৮৩ সালে এটি প্রকাশিত হয়েছিল। ময়িনকুট্টি বৈদ্যর মতো বুদ্ধিজীবীরা অনুবাদ করেছেন, এবং তারপর সংস্কৃতে উল্লেখযোগ্য সংখ্যক রচনা প্রতিলিপি করা হয়েছে - যেমন অষ্টাঙ্গ হৃদয়, অমরকোষ, পঞ্চতন্ত্র এমনকি আরবি মালয়ালম ভাষায় হিন্দু রাজা বিক্রমাদিত্য সম্পর্কে কিংবদন্তি । সংস্কৃত চিকিৎসা গ্রন্থ - যেমন উপকারাসারা, যোগারম্ভ এবং মহাসারা-ও অনুবাদ করা হয়েছিল । তারপরে পোন্নানি পুটিয়াকাট্টুর আবদুর রহমান মুসালিয়ারের মতো পণ্ডিতদের দ্বারা আরবি-মালায়ালম ভাষায় প্রতিলিপি করা হয়েছে। বিংশ শতাব্দীর গোড়ার দিকে মাপিলাদের মধ্যে সংস্কার আন্দোলনে আরাবি মালয়ালম লিপির সাময়িকী উল্লেখযোগ্য অবদান রেখেছিল। মুসলিম আইকিয়া সংঘাম কর্তৃক ১৯২৩ সালে প্রকাশিত আল-ইরশাদ সাধারণ মাপিলাকে ইসলামের মতবাদ ব্যাখ্যা করতে এবং সংস্কারকরা ধর্মীয় অনুশীলন এবং "কুসংস্কার" বলে অভিহিত করার মধ্যে পার্থক্য করতে গুরুত্বপূর্ণ ভূমিকা পালন করেছিল ।

আরও দেখুন 
 আরবি মালয়ালম - ভাষা
 বিয়েরি ভাষা
 আরওয়ি

তথ্যসূত্র

বহিঃসংযোগ 

আরবি মালয়ালম
ইসলামি সংস্কৃতি
আরবি বর্ণমালা
দক্ষিণ এশীয় ভাষার জন্য আরবি বর্ণমালা
ব্রাহ্মী লিপি
পূর্বাশা শেন্ডে

পূর্বাশা সুধীর শেন্ডে একজন ভারতীয় মহিলা তীরন্দাজ। তিনি নচিওনে আয়োজিত ২০১৪ এশিয়ান গেমসে মহিলাদের দলগত কম্পাউন্ড তীরন্দাজি বিভাগে সুরেখা জ্যোতি এবং তৃষা দেবের সাথে ব্রোঞ্জ পদক জিতেছিলেন।

তথ্যসূত্র 

জন্মের স্থান অনুপস্থিত (জীবিত ব্যক্তি)
১৯৯৮-এ জন্ম
২০১৪ এশিয়ান গেমসের পদক বিজয়ী
২০১৪ এশিয়ান গেমসের তীরন্দাজ
তীরন্দাজীতে এশিয়ান গেমস পদক বিজয়ী
জীবিত ব্যক্তি
এশিয়ান গেমসে ব্রোঞ্জপদক বিজয়ী ভারতীয়
তীরন্দাজীতে ইউনিভার্সিয়াড পদক বিজয়ী
২০২১ গ্রীষ্মকালীন ইউনিভার্সিয়াডের পদক বিজয়ী
ক্যাপ্টেন কেলিং মসজিদ

ক্যাপ্টেন কেলিং মসজিদ (Malay name: Masjid Kapitan Keling,Tamil :காப்பித்தான் கெலிங மசூதி, Kāppittāṉ keliṅa macūti ) জর্জ টাউন, পেনাং,মালয়েশিয়ার ১৯ শতকে ভারতীয় মুসলিম ব্যবসায়ীদের দ্বারা নির্মিত একটি মসজিদ। এটি বাকিংহাম স্ট্রিট (লেবুহ বাকিংহাম) এবং পিট স্ট্রিট (জালান মসজিদ কাপিতান কেলিং) এর কোণে অবস্থিত।  একটি বিশিষ্ট ইসলামী ঐতিহাসিক কেন্দ্র হওয়ায় এটি জর্জ টাউনের বিশ্ব ঐতিহ্যবাহী স্থান এর অংশ এবং এটি শহরের তামিল মুসলিম পাড়া চুলিয়া-এর কেন্দ্রে অবস্থিত। এটি ১৮০০ এর দশকের গোড়ার দিকে এই অঞ্চলে প্রতিষ্ঠিত প্রথম স্থায়ী মুসলিম স্থাপত্য। কাদের মোহিদিন মেরিকান মসজিদের প্রতিষ্ঠাতা এবং চুলিয়াদের নেতা হিসেবে পরিচিত। ১৮০১ সালে স্যার জর্জ লেইথ যিনি তখন পেনাংয়ের লেফটেন্যান্ট গভর্নর ছিলেন একজন বিশিষ্ট ভারতীয় মুসলিম নেতা কাদের মোহিদিনকে দক্ষিণ ভারতীয় "কেলিং" সম্প্রদায়ের ক্যাপ্টেন হিসেবে নিযুক্ত করেন।  তিনি মালাবার স্ট্রিটের (চুলিয়া স্ট্রিট) দক্ষিণ পাশে একটি মসজিদ নির্মাণের জন্য এক খণ্ড জমি মঞ্জুর করেন। কাদের মোহিদিন (জন্ম ১৭৫৯ খ্রিস্টাব্দ) ছিলেন পোর্টো নোভোর একটি জাহাজের ফোরম্যান যাকে তামিলরা প্যারিঙ্গিপেট্টাই এবং মুসলমানরা মাহমুদবন্দর বলে ভারতের পুদুচেরি থেকে প্রায় ৫০ কিলোমিটার দক্ষিণে। তাকে 'ক্যাপ্টেন কেলিং' বলেও উল্লেখ করা হয়।

"কেলিং" হল ভারতীয় বংশোদ্ভূত লোকেদের জন্য একটি মালয় শব্দ, যাকে আজকাল আপত্তিকর বলে মনে করা হয় কিন্তু মসজিদটি নির্মাণের সময় তেমন বিবেচিত হয়নি। "ক্যাপ্টেন কেলিং" ছিল ভারতীয় সম্প্রদায়ের প্রতিনিধি,যেমন চীনা সম্প্রদায়ের জন্য "ক্যাপ্টেন সিনা"।

১৯৩০ সালে আরেকটি সংস্কার ক্যাপ্টেন কেলিং মসজিদটিকে তার বর্তমান চেহারা প্রদান করেন, কারণ পূর্ববর্তী নকশাটি অবাস্তব বলে বিবেচিত হয়েছিল। ঐতিহ্য বজায় রেখে মসজিদটি পুনঃনির্মাণ করা হয়নি শুধুমাত্র বড় করা হয়েছে। এই সময়ের প্রধান কাজগুলির মধ্যে রয়েছে কেন্দ্রীয় প্রার্থনা হলের উচ্চতা দ্বিগুণ করা, বায়ুচলাচল ব্যবস্থার উন্নতি এবং আরও প্রাকৃতিক আলো প্রবেশের উপায় করে দেয়া। বাইরের অংশটি হলুদ রঙের এবং ভিতরের অংশে সাদা মার্বেল মেঝে। অভ্যন্তরীণে রাজা এডওয়ার্ডের ফলক দ্বারা মুকুটযুক্ত ঘোড়ার নালের খিলানের একটি সারি গঠিত হয়। বিল্ডিংয়ের সম্মুখভাগ এবং এর অভ্যন্তরটি জ্যামিতিক নকশা দ্বারা সজ্জিত ছিল কারণ ইসলামে মানব ও পশুর রূপ নিষিদ্ধ রয়েছে।

আরও দেখুন 
 মালয়েশিয়ায় ইসলাম

তথ্যসূত্র

বহিঃসংযোগ

 Penang Sentral Global Website

ইসলামি স্থাপত্য
পেনাংয়ের মসজিদ
১৮০১-এ প্রতিষ্ঠিত মসজিদ
গম্বুজসহ মসজিদ
তাকুমা নিশিমুরা

তাকুমা নিশিমুরা (, ; জন্ম: ২২ অক্টোবর ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে আক্রমণভাগের খেলোয়াড় হিসেবে খেলেন। তিনি মূলত দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।

প্রারম্ভিক জীবন
তাকুমা নিশিমুরা ১৯৯৬ সালের ২২শে অক্টোবর তারিখে জাপানের আইচি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ

 
 
 
 
 
 
 

১৯৯৬-এ জন্ম
জীবিত ব্যক্তি
জাপানি ফুটবলার
ফুটবল ক্লাব সিএসকেএ মস্কোর খেলোয়াড়
ভেগালতা সেন্দাইয়ের খেলোয়াড়
পোর্তিমোনেন্সে স্পোর্টিং ক্লাবের খেলোয়াড়
জে১ লিগের খেলোয়াড়
ইয়োকোহামা এফ মারিনোসের খেলোয়াড়
রুশ প্রিমিয়ার লিগের খেলোয়াড়
ফুটবল ফরোয়ার্ড
রাশিয়ায় প্রবাসী ফুটবলার
পর্তুগালে প্রবাসী ফুটবলার
প্রিমেইরা লিগার খেলোয়াড়
জাপানি প্রবাসী ফুটবলার
জে৩ লিগের খেলোয়াড়
পুরুষ ফুটবল ফরোয়ার্ড
ফুটবল ক্লাব মাচিদা জেলভিয়ার খেলোয়াড়
সারভেত ফুটবল ক্লাবের খেলোয়াড়
অবনী পাঞ্চাল

অবনী ভারত কুমার পাঞ্চাল (জন্ম ৩১শে আগস্ট ১৯৯১) অন্ধ্র প্রদেশের বিশাখাপত্তনমের একজন ভারতীয় রোলার স্কেট অ্যাথলেট। তিনি তার সঙ্গী অনুপ কুমার যামার সাথে দ্বৈত স্কেটিংয়ে চীনের গুয়াংজুতে অনুষ্ঠিত ২০১০ এশিয়ান গেমসে ব্রোঞ্জ পদক জিতেছিলেন।

প্রাথমিক জীবন ও শিক্ষা 
অবনী অন্ধ্র ইউনিভার্সিটি থেকে ব্যাচেলর অফ টেকনোলজি (B.Tech) ডিগ্রি অর্জন করেছেন। তিনি অনিল নীরুকোন্ডা ইনস্টিটিউট অফ টেকনোলজি অ্যান্ড সায়েন্সেস (ANITS), বিশাখাপত্তনমের সাঙ্গিভালাসা-তে কম্পিউটার সায়েন্স অ্যান্ড ইঞ্জিনিয়ারিং নিয়ে পড়াশোনা করেছেন। তিনি ২০১৩ সালে স্নাতক হন।

তথ্যসূত্র 

অন্ধ্র বিশ্ববিদ্যালয়ের প্রাক্তন শিক্ষার্থী
২০১০ এশিয়ান গেমসের পদক বিজয়ী
১৯৯১-এ জন্ম
জীবিত ব্যক্তি
এশিয়ান গেমসে ব্রোঞ্জপদক বিজয়ী ভারতীয়
অন্ধ্রপ্রদেশের মহিলা ক্রীড়াবিদ
দক্ষিণ এবং দক্ষিণ-পূর্ব এশীয় সৌর নববর্ষ

দক্ষিণ এবং দক্ষিণ-পূর্ব এশীয় সংস্কৃতির ঐতিহ্যগত নববর্ষ মেষ তারকামণ্ডলে সূর্যের প্রবেশের উপর ভিত্তি করে সংঘটিত হয়। আধুনিক সময়ে, এটি সাধারণত ১৪ এপ্রিলের কাছাকাছি সময়ে গণনা করা হয়। বাংলাদেশ ছাড়াও এশিয়ার আরো কয়েকটি দেশে যেমন ভারতের কয়েকটি রাজ্য, মিয়ানমার, নেপাল, থাইল্যান্ড, শ্রীলংকা, কম্বোডিয়া এবং ভিয়েতনামে এই নববর্ষ উদযাপিত হয়।

উৎপত্তি
যেহেতু দক্ষিণ ও দক্ষিণ-পূর্ব এশিয়ার বেশিরভাগ দেশ ও সংস্কৃতি বৃহত্তর বাংলা এবং ভারতীয় সাংস্কৃতিক পরিমণ্ডলের মধ্যে রয়েছে, তাই তাদের ঐতিহ্যবাহী বর্ষপঞ্জির বিকাশ হিন্দু পঞ্জিকার কোনো না কোনো রূপ দ্বারা দৃঢ়ভাবে প্রভাবিত হয়েছে। অন্যান্য অনেক পঞ্জিকার মতো, নতুন বছরটি উত্তর গোলার্ধের মহাবিষুব (বসন্তের শুরু) -এর উপর ভিত্তি করে ছিল। যাইহোক, হিন্দু পঞ্জিকা বছরটি ছিল পার্শ্বীয় বছরের (অর্থাৎ তারার সাপেক্ষে সূর্যের গতিবিধি) উপর ভিত্তি করে, যখন পাশ্চাত্যের গ্রেগরীয় বর্ষপঞ্জি গ্রীষ্মমণ্ডলীয় বছরের (ঋতু চক্র) উপর ভিত্তি করে।

প্রাচীনকালে, মেষ তারকামণ্ডলে সূর্যের প্রবেশ বিষুব এর সাথে মিলে যায়। যাইহোক, পৃথিবীর অক্ষীয় অয়নচলনের কারণে, পার্শ্বীয় বছর গ্রীষ্মমণ্ডলীয় বছরের তুলনায় কিছুটা দীর্ঘ, যার ফলে তারিখগুলি ধীরে ধীরে আলাদা হয়ে যায়। ইদানিং, জ্যোতির্বিজ্ঞানের সংজ্ঞা অনুসারে, মেষ তারকামণ্ডলে সূর্যের প্রবেশ ১৮ এপ্রিলের কাছাকাছি ঘটে। কিছু ঐতিহ্যবাহী বর্ষপঞ্জিকা এখনও সূর্যের প্রকৃত গতিবিধি দ্বারা চিহ্নিত করা হয়েছে যখন অন্যগুলি গ্রেগরীয় বর্ষপঞ্জিতে স্থির করা হয়েছে।

মেষ তারকামণ্ডলে সূর্যের প্রবেশ সংস্কৃতে মেষ সংক্রান্তি নামে পরিচিত এবং দক্ষিণ ও দক্ষিণ-পূর্ব এশীয় সংস্কৃতিতে মেষ সংক্রান্তি এবং সংক্রান হিসাবে পালন করা হয়।

উদযাপন
নির্দিষ্ট নববর্ষ পালনের মধ্যে রয়েছে:
 দক্ষিণ এশিয়ায়:
 বহাগ বিহু: আসাম, ভারত 
 পহেলা বৈশাখ: বাংলাদেশ ও পশ্চিমবঙ্গ, ভারত
 পনা সংক্রান্তি: ওড়িশা, ভারত
 সাংকেন: অরুণাচল প্রদেশের খামটি, চিংফৌ, খাময়াঙ, টাংছা এবং আসামের টাই ফাকে, টাই আইটন এবং টুরুঙ জনগোষ্ঠী অধ্যুষিত এলাকায় 
 বৈসাগু: আসাম, ভারতের বোডোল্যান্ড অঞ্চল
 বৈসু: ত্রিপুরা, ভারত
 বিজু: মিজোরাম, ত্রিপুরা ও বাংলাদেশের চাকমা
 পুথান্ডু: তামিলনাড়ু এবং পুদুচেরি, ভারত
 বিষু: কেরালা, ভারত
 বিসু: কর্ণাটকের টুলু নাড়ু অঞ্চল এবং ভারতের কেরালা 
 জুর সিতাল: বিহার, ভারত ও নেপালের মিথিলা অঞ্চল
 বৈশাখী: পাঞ্জাব, উত্তর ও মধ্য ভারত, নেপালে নেপালী নববর্ষ
 আলুথ আভুরুদ্দা: শ্রীলঙ্কা
 দক্ষিণ-পূর্ব এশিয়ায়:
 থিংযান: মায়ানমার  
 পাই মাই: লাওস  
 সংক্রান: থাইল্যান্ড  
 ছৌল ছনম থমে বা মহা সংক্রান্তি: কম্বোডিয়া  
 জল-ছিটানো উত্সব: চীনের ইউনানের সিপসংপান্নার দাইস এলাকায়

চিত্রশালা

তথ্যসূত্র

দক্ষিণ এশিয়ার সংস্কৃতি
দক্ষিণ-পূর্ব এশীয় সংস্কৃতি
এপ্রিল উদ্‌যাপন
নববর্ষ উদ্‌যাপন